CELEX: 32005D0070
Language: da
Date: 2005-01-25 00:00:00
Title: 2005/70/EF: Kommissionens beslutning af 25. januar 2005 om ændring af beslutning 98/695/EF om særlige betingelser for import af fiskerivarer og akvakulturprodukter med oprindelse i Mexico for så vidt angår udpegelsen af den kompetente myndighed og modellen til sundhedscertifikatet (meddelt under nummer K(2004) 4564)EØS-relevant tekst.

1.2.2005   
            
            
               DA
            
            
               Den Europæiske Unions Tidende
            
            
               L 28/41
            
         
      KOMMISSIONENS BESLUTNING
   
   af 25. januar 2005
   om ændring af beslutning 98/695/EF om særlige betingelser for import af fiskerivarer og akvakulturprodukter med oprindelse i Mexico for så vidt angår udpegelsen af den kompetente myndighed og modellen til sundhedscertifikatet
   (meddelt under nummer K(2004) 4564)
   (EØS-relevant tekst)
   (2005/70/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), særlig artikel 11, stk. 1, og
   ud fra følgende betragtninger:
   
               (1)
            
            
               Ved Kommissionens beslutning 98/695/EF (2) fastsættes det at »Dirección General de Control Sanitario de Productos y Servicios (DGCSPS) de la Secretaría de Salud« er den kompetente myndighed i Mexico for kontrol og attestering af, at fiskevarerne og akvakulturprodukterne opfylder kravene i direktiv 91/493/EØF.
            
         
               (2)
            
            
               Efter en omstrukturering af den mexicanske administration er det nu »Comisíon Federal para la Protección contra Riesgos Sanitarios (CFPRS)«, der er den kompetente myndighed. Den nye myndighed er i stand til effektivt at kontrollere, om de gældende regler overholdes.
            
         
               (3)
            
            
               CFPRS har officielt forsikret, at standarderne for sundhedskontrol og -overvågning af fiskevarer og akvakulturprodukter som fastsat i direktiv 91/493/EØF vil blive overholdt, og at hygiejnekrav svarende til dem, der er fastsat i nævnte direktiv, vil blive opfyldt.
            
         
               (4)
            
            
               Beslutning 98/695/EF bør derfor ændres i overensstemmelse hermed.
            
         
               (5)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I beslutning 98/695/EF foretages følgende ændringer:
   
               1)
            
            
               Artikel 1 affattes således:
               »Artikel 1
               »Comisíon Federal para la Protección contra Riesgos Sanitarios (CFPRS)« er den kompetente myndighed i Mexico for kontrol og attestering af, at fiskevarer og akvakulturprodukter opfylder kravene i direktiv 91/493/EØF.«
            
         
               2)
            
            
               Artikel 3, stk. 2, affattes således:
               »2.   Certifikatet skal indeholde CFPRS-repræsentantens navn, stilling og underskrift samt CFPRS' officielle stempel i en anden farve end de øvrige angivelser i certifikatet.«
            
         
               3)
            
            
               Bilag A affattes som angivet i bilaget til nærværende beslutning.
            
         Artikel 2
   Denne beslutning anvendes fra den 17. marts 2005.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 25. januar 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 268 af 24.9.1991, s. 15. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (2)  EFT L 332 af 8.12.1998, s. 9. Senest ændret ved beslutning 2001/819/EF (EFT L 307 af 24.11.2001, s. 22).
   
      BILAG
      
         
            »BILAG A
            SUNDHEDSCERTIFIKAT
            for fiskevarer fra Mexico, der er bestemt til udførsel til Det Europæiske Fællesskab, undtagen enhver form for toskallede bløddyr, pighuder, sækdyr og havsnegle